Diari Oficial de la Generalitat Valenciana


Sumari del DOGV 9350, del 30-05-2022 (2022/4762)

RESOLUCIÓ de 24 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2022 a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9350

Data del DOGV
:   30-05-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4762


Data del document
:   24-05-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 24 de maig de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen les ajudes per al foment de races autòctones en perill d'extinció per a l'exercici 2022 a la Comunitat Valenciana. [2022/4762]  
L'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua va aprovar les bases reguladores de les subvencions destinades al foment de races autòctones en perill d'extinció. En el seu apartat quart s'estableix la forma i el termini de presentació de sol·licituds i, d'acord amb l'apartat catorzé, la quantia total màxima de l'ordre, així com la línia de subvenció que la finança que es faran públiques anualment mitjançant la seua publicació en el Diari Oficial de la Generalitat Valenciana mitjançant una resolució de la consellera d'Agricultura, Desenvolupament Rural, Emergència Climàtica i Transició Ecològica per la qual s'estableixen els imports globals per a cada exercici.  
Posteriorment l'Ordre 25/2016, de 8 d'agost, de la Conselleria d'Agricultura, Medi Ambient, Canvi Climàtic i Desenvolupament Rural, la va modificar i va adaptar al Reial decret 181/2015, de 13 de març, pel qual es modifica el Reial decret 1625/2011, de 14 de novembre, pel qual s'estableixen les bases reguladores de les subvencions destinades al foment de les races autòctones espanyoles que al seu torn va adaptar la citada regulació a les noves normes de la Unió Europea en matèria d'ajudes al sector agrari, en concret al Reglament (UE) núm. 702/2014, de la Comissió, de 25 de juny de 2014.  
Posteriorment amb la publicació de l'Ordre 5/2021, d'1 de març, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es modifica la vigència de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció i es convoquen per a l'exercici 2014, s'ha establit que aquestes ajudes estaran vigents mentre es mantinga el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, les seues modificacions o pròrrogues.  
L'objectiu d'aquestes subvencions és el foment de les races autòctones espanyoles descrites en l'annex I de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua i destinades a les organitzacions o associacions de ramaders reconegudes en la Comunitat Valenciana. Aquesta ajuda per al foment de races autòctones va ser comunicada per l'Administració General de l'Estat a la Comissió Europea i registrada amb el codi SA.40854.  
  
La Direcció General d'Agricultura, Ramaderia i Pesca, d'acord amb el que s'estableix en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat i el Decret 176/2020, de 30 d'octubre, del Consell d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica és competent en matèria d'ajudes a la producció animal.  
  
Per tant, i a fi de convocar les ajudes per a l'exercici 2022 i establir el procés de sol·licitud i tramitació, en virtut de les facultats que em confereix l'article 28 de la Llei 5/1983, de 30 de desembre, del govern valencià i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del director general d'Agricultura, Ramaderia i Pesca, resolc:  
  
  
Apartat primer. Objecte de la convocatòria  
Es convoquen per a l'exercici 2022 las subvencions destinades al foment de races autòctones, regulades mitjançant l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció.  
  
  
Apartat segon. Línia pressupostària i import  
L'import global màxim fixat per a la resolució d'expedients de la convocatòria de l'exercici 2022 de les ajudes regulades en l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua, per la qual s'aproven les bases reguladores de les subvencions destinades al foment de races autòctones en perill d'extinció es concedirà amb càrrec a l'aplicació pressupostària de la línia S3082000, capítol 4, del programa 714.80 d'Agricultura i Ramaderia per la quantia global de 48.000,00 euros.  
  
Apartat tercer. Requisits i obligacions dels beneficiaris  
Podran acollir-se a les ajudes a què es refereix l'article anterior, les organitzacions o associacions de ramaders reconegudes per la Comunitat Valenciana que complisquen els requisits següents:  
a) Mancar d'ànim de lucre.  
b) Estar oficialment reconegudes per a la gestió del llibre o llibres genealògics de la raça o races en perill d'extinció per la Comunitat Valenciana.  
c) En el cas que existisquen diverses associacions reconegudes per a una mateixa raça, ja siga en la mateixa comunitat autònoma o en diferents comunitats autònomes, hauran d'estar integrades en una única associació de segon grau, segons estableix l'article 13.1 del Reial decret 2129/2008, de 26 de desembre, pel qual s'estableix el Programa nacional de conservació, millora i foment de les races ramaderes, per a poder accedir a aquestes ajudes, havent de ser aquesta associació de segon grau la sol·licitant de les ajudes.  
d) Complir els requisits exigits pels articles 13.2 i 13.3 de la Llei 38/2003, de 17 de novembre, general de subvencions, així com tindre la condició de PIME, d'acord amb el que s'estableix en l'annex I del Reglament (CE) número 651/2014, de la Comissió, de 17 de juny de 2014, pel qual es declaren determinades categories d'ajuda compatibles amb el mercat comú en aplicació dels articles 107 i 108 del tractat.  
  
e) Complir amb les obligacions previstes en l'article 11 del Reial decret 2129/2008, de 26 de desembre, pel qual s'estableix el Programa nacional de conservació, millora i foment de les races ramaderes.  
f) Tindre la condició de PIME d'acord amb el que s'estableix en l'article 2.2 i annex 1 del Reglament (UE) núm. 702/2014, de la Comissió, de 25 de juny de 2014.  
g) No tindre la consideració d'empresa en crisi, d'acord amb l'article 2.14 del Reglament (UE) núm. 702/2014, de la Comissió, de 25 de juny de 2014, i segons es defineix l'empresa en crisi en les directrius comunitàries sobre ajudes estatals de salvament i de reestructuració d'empreses en crisis, d'acord amb les directrius sobre ajudes estatals de salvament i de reestructuració d'empreses no financeres en crisis (Comunicació 2014/C 249/01, de la Comissió, de 31.07.2014).  
  
h) No estar subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat interior.  
Així mateix, els requisits previstos en les lletres d), f), g) i h), també hauran de ser complits per les explotacions ramaderes en què es duguen a terme les activitats subvencionables.  
  
Apartat quart. Actuacions subvencionables  
Les ajudes només podran concedir-se a les activitats empreses o realitzades amb posterioritat a la presentació de la sol·licitud. Les activitats subvencionables són:  
a) Creació o manteniment de llibres genealògics. Els conceptes subvencionables seran les despeses derivades d'aquesta activitat, incloses les del local o oficina, ordinadors i material informàtic i el seu manteniment o actualització, adquisició de material d'oficina no inventariable i contractació i despeses de personal tècnic i administratiu.  
b) Les que es deriven del desenvolupament del programa de millora oficialment reconegut per a la raça, en el qual es recolliran les activitats destinades a la conservació in situ d'aquesta, així com la creació i manteniment de bancs de germoplasma en centres autoritzats oficialment i les proves destinades a determinar la qualitat genètica o el rendiment del bestiar. Les ajudes aniran encaminades a sufragar les despeses relatives a la implantació i desplegament dels programes de millora oficialment aprovats i els controls de rendiments per a la realització de les avaluacions genètiques dels animals i els programes de difusió de la millora.  
  
c) L'impost sobre el valor afegit (IVA) no serà subvencionable, excepte quan no siga recuperable per al beneficiari.  
  
Apartat cinqué. Termini de presentació de sol·licituds  
El termini de presentació de sol·licituds en l'exercici 2022 serà d'un mes comptat a partir de l'endemà de la publicació de l'extracte de la present resolució en el Diari Oficial de la Generalitat Valenciana.  
  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat, en l'adreça electrònica: sede.gva.es/es/proc1979, utilitzant els corresponents models normalitzats disponibles en aquesta.  
  
Les sol·licituds han de signar-se amb el certificat digital de la persona física o jurídica que presenta la sol·licitud o, si és el cas, amb el certificat digital del seu representant. Així mateix, els restants documents que s'adjunten, quan siga procedent, hauran d'anar signats electrònicament pels qui siguen competents per a això.  
Mitjançant la presentació de la sol·licitud, la persona sol·licitant manifesta sota la seua responsabilitat que totes les dades recollides en aquesta i en la documentació que s'adjunta són verídiques i que es troba en possessió de la documentació que així ho acredita i queda a la disposició de la Generalitat per a la seua presentació, comprovació, control i inspecció posterior que s'estimen oportuns.  
Si alguna de les associacions presenta la seua sol·licitud presencialment, se la requerirà perquè l'esmene a través de la seua presentació electrònica. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
Les esmenes o les aportacions documentals posteriors a la presentació de la sol·licitud hauran de realitzar-se a través de la següent adreça electrònica: sede.gva.es/es/proc1979.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (persones jurídiques) o bé amb el certificat reconegut per a ciutadans (persona física), tots dos emesos per l'Autoritat de Certificació de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (https://sede.gva.es/es/sede\_certificados).  
En cas que es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'Agència de Tecnologia i Certificació Electrònica (https://www.accv.es/servicios/registro-de-representantes/). Per a accedir al Registre de Representants, les persones representades hauran de disposar de signatura electrònica.  
En el cas que alguna de les persones sol·licitants presente la seua sol·licitud presencialment, se la requerirà perquè l'esmene a través de la seua presentació electrònica en els termes previstos en l'article 68.4 de la citada Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
  
Apartat sisé. Documentació  
1. A la sol·licitud s'adjuntarà la documentació mínima següent:  
a) Acreditació de la identitat de la persona sol·licitant i, si és el cas, del seu representant legal.  
b) Acreditació d'estar al corrent en les obligacions tributàries, estatals i autonòmiques, i amb la Seguretat Social.  
c) Fotocòpia de l'acta fundacional, estatuts i NIF de l'entitat sol·licitant i justificant del poder de representació de la persona que firma la sol·licitud.  
d) Certificació del secretari de l'associació conforme amb el fet que es va adoptar l'acord de sol·licitar aquestes ajudes per l'òrgan competent de l'entitat.  
e) Memòria amb les actuacions per a les quals se sol·licita subvenció, que incloga els objectius que es pretenen aconseguir, els mitjans dels quals es disposa per a això i pressupost estimat dels factors previstos per a cada actuació, agrupats per cadascuna de les dues línies d'actuació previstes en l'apartat segon.  
f) Relació de visites a explotacions per al desenvolupament d'actuacions previstes en la memòria.  
g) Certificació del nombre total d'animals que figuren actualment inscrits en el llibre genealògic i del nombre d'animals inscrits en cada secció del llibre.  
h) Relació nominal dels propietaris dels animals inscrits amb informació de l'explotació i del nombre d'animals.  
i) Fitxa de manteniment de tercers degudament emplenada, segons model normalitzat, només per a aquelles entitats que concorren per primera vegada a la convocatòria o en cas de variació de dades.  
j) Documentació acreditativa de la condició de PIME d'acord amb l'annex I del Reglament (CE) núm. 651/2014 de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat, que podrà consistir en una declaració responsable de la condició de PIME.  
L'acreditació de la documentació relacionada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
2. Quan l'administració actuant consulte o recapte dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent en els pagaments amb l'Agència Tributària, estatal i autonòmica, i les dades d'identitat fiscal davant l'Agència Estatal de l'Administració Tributària. En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades d'identitat de la persona sol·licitant, les dades de representació de l'Agència de Tecnologia i Certificació Electrònica, (ACCV), així com les dades d'estar al corrent amb la Tresoreria de la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta a què s'oposa i els motius que ho justifiquen. Si s'oposa queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, en l'article 4 de la Llei 40/2015, d'1 d'octubre, de règim jurídic del sector públic i en l'article 13 de la Llei 38/2003, de 17 de novembre, general de subvencions. La potestat de verificació implica l'accés a les següents dades que consten en la Base de Dades Nacional de Subvencions: consulta de concessions i ajudes i consulta d'inhabilitacions».  
  
  
Apartat seté. Quantia i criteris per a la concessió de les ajudes  
1. La quantia total de la subvenció, que es destinarà a finançar els costos que ocasione la realització de les actuacions previstes en l'apartat segon no podrà superar un màxim de 24.000 euros per raça i anualitat.  
  
La quantia de la subvenció no podrà superar el cost total de l'activitat objecte de la subvenció, ni els límits establits en les lletres a) i b) de l'apartat 1 de l'article 27 del Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del Tractat de Funcionament de la Unió Europea respecte a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, així com ni les següents quanties i percentatges màxims estimats per a les subvencions:  
a) ajudes de fins a un 100 % de les despeses administratives de creació i manteniment de llibres genealògics;  
b) ajudes de fins a un 70 % dels costos de les proves realitzades per tercers o en nom d'ells per a determinar la qualitat genètica o el rendiment del bestiar, exceptuant els controls realitzats pel propietari del bestiar i els controls de rutina de la qualitat de la llet.  
2. Si el conjunt de les ajudes sol·licitades superara els fons disponibles, es tindran en compte els criteris de valoració següents:  
a) Sol·licituds de les associacions de segon grau que agrupen associacions de criadors d'animals de races pures en perill d'extinció: 3 punts.  
b) Sol·licituds d'associacions que gestionen races autòctones en perill d'extinció: 2 punts.  
c) Capacitat de l'organització o associació de criadors per a desenvolupar les actuacions a finançar, especialment les activitats relacionades amb el programa de millora, amb la major eficàcia, eficiència i economia de mitjans personals i materials, tenint en compte els censos i explotacions: 1 punt.  
d) Per cada 100 exemplars de raça autòctona reconeguda: 0,0001 punts fins a un màxim d'1 punt.  
e) Per cada treballador discapacitat que contracten: 0,5 punts, amb un màxim d'1 punt.  
f) Per cada 5 explotacions pertanyents a l'associació: 0,01 punt, amb un màxim d'un 1 punt.  
g) Interés socioeconòmic de la raça per a l'àrea en què s'explota: 1 punt.  
Si ordenats tots els expedients d'acord amb el procediment descrit, queda un grup de sol·licituds en el mateix nivell de puntuació i no és possible atendre totes les sol·licituds, es procedirà al seu prorrateig.  
  
3. Les subvencions seran compatibles amb unes altres que puguen concedir les administracions públiques, ens públics adscrits o dependents d'aquestes, tant nacionals com internacionals, i altres persones físiques o jurídiques de naturalesa privada sense superar el cost total de l'activitat subvencionada. Així mateix, haurà de comunicar les altres subvencions o ajudes percebudes per al mateix fi i en cap cas se superarà ni la quantia ni els percentatges  
  
Apartat huité. Tramitació, esmena de defectes i resolució de les ajudes  
  
1. La instrucció del procediment de concessió de subvencions correspon al servei amb competències en matèria de sanitat animal, que realitzarà d'ofici totes les actuacions que estime necessàries per a la determinació, coneixement i comprovació de les dades en virtut de les quals haja de formular-se la proposta de resolució i remetrà a l òrgan col·legiat un informe d'avaluació de les sol·licituds.  
2. L'òrgan col·legiat emetrà un informe en què es concrete el resultat de l'avaluació efectuada, i sobre la base d'aquest serà l'encarregat de realitzar la proposta de resolució de concessió de les ajudes, a la vista de l'informe d'avaluació de les sol·licituds.  
Aquest òrgan col·legiat estarà integrat per 3 membres nomenats per la direcció general competent en matèria de ramaderia: un cap de servei que actuarà en qualitat de president i dos caps de secció que actuaran en qualitat de vicepresident i secretari. En cas de vacant, absència, malaltia o una altra causa legal el president serà substituït pel vicepresident. Tots els membres, així com els seus suplents en cas de vacant, absència, malaltia o una altra causa legal seran designats per la direcció general competent en matèria de ramaderia.  
A la vista de la documentació aportada i la proposta de l'òrgan col·legiat, l'òrgan competent per a resoldre la concessió d'aquestes ajudes d'acord amb l'import previst en l'apartat sisé, serà el conseller competent en matèria de ramaderia. La resolució inclourà la concessió o denegació expressa de la subvenció, de la qual estaran exclosos tots els impostos.  
  
Apartat nové. Resolució i notificació  
El termini màxim per a resoldre i publicar la resolució de concessió no podrà excedir de sis mesos comptats a partir de la publicació de l'extracte de la corresponent convocatòria en el butlletí o diari oficial corresponent. Si no s'ha dictat i publicat resolució expressa en aquest termini de sis mesos, els interessats podran entendre desestimada la seua sol·licitud conforme a l'article 25.5 de la Llei 38/2003, de 17 de novembre.  
La resolució inclourà la concessió o denegació expressa de la subvenció i es publicarà, en el Diari Oficial de la Generalitat Valenciana, de conformitat amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, i contindrà el llistat baremat d'expedients segons els criteris de priorització establits en la convocatòria, la llista dels beneficiaris amb els imports de les ajudes públiques assignades de les quals estaran exclosos tots els impostos i motivaran degudament el sentit d'aquestes i incorporaran, si és el cas, les condicions i obligacions derivades d'aquesta.  
  
Apartat desé. Justificació  
La justificació de les inversions o despeses aprovades davant l'Administració es realitzarà abans del dia 15 de novembre de 2022, tal com estableix l'apartat huité de l'Ordre 15/2014, de 20 d'octubre, de la Conselleria de Presidència i Agricultura, Pesca, Alimentació i Aigua.  
  
Es consideraran despeses subvencionables aquelles activitats empreses o serveis rebuts després de la presentació i acceptació de la sol·licitud.  
  
Apartat onzé. Delegació de competències  
Es delega en el director general competent en matèria de ramaderia, la concessió i denegació de les ajudes previstes en aquesta resolució.  
  
  
Apartat dotzé. Protecció de dades de caràcter personal  
1. El procediment administratiu derivat de la present norma comporta el tractament de dades de caràcter personal en el marc del que es disposa en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. La informació relativa al tractament de les dades de caràcter personal es troba disponible en el Registre d'Activitats de Tractament publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
c) Finalitat del tractament: gestionar ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en el següent enllaç: https://agroambient.gva.es/es/registre-de-tractaments.  
3. Quan la persona sol·licitant o, el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los dels aspectes següents:  
- La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
- La possibilitat que l'Administració realitze consultes relacionades amb les seues dades per a comprovar, entre altres fets, la seua veracitat. Si aquesta consulta requereix autorització per llei per part de les persones les dades de les quals es consultaran, la persona sol·licitant o, el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, i en aquest cas, haurà de comunicar aquesta oposició a l'Administració als efectes oportuns.  
  
Apartat tretzé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i de l'article 18 de la Llei General de Subvencions, els subjectes beneficiaris de la subvenció hauran de complir les següents obligacions de transparència:  
1. Les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que assolisquen com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en: gvaoberta.gva.es/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats o persones beneficiàries de subvencions estan obligades a subministrar a l'entitat concedent, amb requeriment previ, tota la informació que siga necessària per al compliment per aquesta de les obligacions previstes en la llei de transparència que aquesta requerisca, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, amb advertiment previ i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'administració de la Generalitat s'han de disposar, sempre que siga possible, com a conjunt de dades obertes.  
  
Aquesta resolució és definitiva en via administrativa, i contra aquesta podrà interposar-se potestativament recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la seua publicació, o impugnar-se directament davant l'ordre jurisdiccional mitjançant la interposició de recurs contenciós administratiu en el termini de dos mesos a partir de l'endemà de la seua notificació davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es disposa en els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14.07.1998).  
  
València, 24 de maig de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollá Herrera.